
APSTIPRINĀTS

SIA “Rīgas ūdens”

2024.gada 16.aprīļa padomes sēdē

prot.Nr.2.4.5/2024/06



**KORPORATĪVĀS PĀRVALDĪBAS**

**ZIŅOJUMS PAR 2023.GADU**

**Rīga, 2024**

**Saturs**

[Valdes paziņojums 3](#_Toc163663445)

[Rīgas ūdens PārvaldĪBAS struktūra 4](#_Toc163663446)

[RĪGAS ŪDENS STRATĒĢIJA 6](#_Toc163663447)

[IEKŠĒJĀ KULTŪRA UN ĒTISKA UZVEDĪBA 7](#_Toc163663448)

[IEKŠĒJĀS KONTROLES SISTĒMA, RISKU VADĪBA UN IEKŠĒJAIS AUDITS 8](#_Toc163663449)

[Ārējais revidents 11](#_Toc163663450)

[PADOMES LOCEKĻU IEVĒLĒŠANA 12](#_Toc163663451)

[PADOMES UN VALDES ATALGOJUMA NOTEIKŠANAS PRINCIPI 14](#_Toc163663452)

[PADOMES DARBA ORGANIZĒŠANA UN LĒMUMU PIEŅEMŠANA 15](#_Toc163663453)

[INTEREŠU KONFLIKTA NOVĒRŠANA 17](#_Toc163663454)

[DALĪBNIEKU SAPULCE 18](#_Toc163663455)

[UZŅĒMUMA DARBĪBAS CAURSKATĀMĪBA 21](#_Toc163663456)

[Uzņēmuma mājaslapā publiskojamā informācija 22](#_Toc163663457)

# Valdes paziņojums

SIA “Rīgas ūdens” (turpmāk – Rīgas ūdens, Sabiedrība vai uzņēmums) Korporatīvās pārvaldības ziņojums par 2023.gadu (turpmāk – Ziņojums) sagatavots, ievērojot 2020.gadā Tieslietu ministrijas pārraudzībā darbojošās Korporatīvās pārvaldības konsultatīvās padomes izstrādāto Korporatīvās pārvaldības kodeksu (turpmāk – Kodekss)[[1]](#footnote-2) un Publiskas personas kapitāla daļu un kapitālsabiedrību pārvaldības likumā[[2]](#footnote-3) un Rīgas domes 21.08.2020. iekšējos noteikumos Nr.4 “Rīgas pilsētas pašvaldībai piederošo kapitāla daļu un kapitālsabiedrību pārvaldības kārtība” noteikto. Ievērojot to, ka Sabiedrība atbilstoši normatīvajos aktos[[3]](#footnote-4) noteiktajam kvalificējas kā liela kapitālsabiedrība un darbojas stratēģiski svarīgā nozarē, veicot pašvaldības funkciju ūdensapgādes un kanalizācijas pakalpojumu jomā, sniedzot sabiedriskos ūdenssaimniecības pakalpojumus Rīgas pilsētas administratīvajā teritorijā un atsevišķās Pierīgas pašvaldībās, Sabiedrība ietilpst Kodeksa mērķauditorijā un uz to attiecas Publiskas personas kapitāla daļu un kapitālsabiedrību pārvaldības likumā noteiktais pienākums sagatavot ikgadēju korporatīvās pārvaldības ziņojumu.

Katram Kodeksā minētajam korporatīvās pārvaldības principam ir noteikti kritēriji, kas palīdz novērtēt, vai princips ir ievērots. Principi tiek piemēroti Rīgas ūdens darbībā, un 2023.gadā uzņēmums ir pilnībā vai daļēji ievērojis visus no tiem – princips ir ievērots, ja uzņēmums izpilda visus principam izvirzītos kritērijus. Atbilstoši Kodeksā minētajam, Rīgas ūdens ir sagatavojis trešo Korporatīvās pārvaldības ziņojumu. Saskaņā ar ievēro vai paskaidro principu, Ziņojumā tiek sniegta informācija arī par tiem principiem, kurus uzņēmums savā darbībā ievēro daļēji vai kuri no kritērijiem nav tieši attiecināmi uz uzņēmumu, skaidrojot apstākļus vai normatīvo regulējumu, kas to pamato.

Rīgas ūdens savā darbībā ievēro labas korporatīvās pārvaldības principus, kuri kā pasākumu kopums veicina uzņēmuma ilgtspējīgu attīstību, darbības mērķu sasniegšanu un uzraudzību, un uzskatāmi

par ļoti būtisku labas pārvaldības instrumentu, ko Rīgas ūdens turpinās pilnveidot arī turpmāk.

Ziņojums tiek publicēts vienlaicīgi ar SIA “Rīgas ūdens” 2023.gada revidēto finanšu pārskatu kā gada pārskata sastāvdaļa un ir pieejams Rīgas ūdens mājaslapā [www.rigasudens.lv](http://www.rigasudens.lv).

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Krišjānis Krūmiņš Normunds Zvaunis Agnese Ozolkāja


Valdes priekšsēdētājs Valdes loceklis Valdes locekle

# 

# Rīgas ūdens PārvaldĪBAS struktūra

Rīgas ūdens ir 100% Rīgas valstspilsētas pašvaldībai (turpmāk – Pašvaldība) piederoša Sabiedrība, kas darbojas stratēģiski svarīgā nozarē, nodrošinot pašvaldības autonomās funkcijas izpildi sabiedrisko ūdensapgādes un kanalizācijas pakalpojumu jomā.

Rīgas ūdens pārvaldi īsteno Rīgas dome, dalībnieku sapulce, kuras funkcijas pilda kapitāla daļu turētāja pārstāvis – Rīgas pilsētas izpilddirektors, Rīgas ūdens padome un valde.



1.attēls Rīgas ūdens korporatīvās pārvaldības modelis

Rīgas ūdens korporatīvās pārvaldības sistēma ietver attiecību kopumu starp uzņēmuma kapitāla daļu turētāja pārstāvi, valdi, padomi un Rīgas valstspilsētas pašvaldībai piederošo kapitāla daļu pārvaldībā iesaistītām institūcijām.

Saskaņā ar Rīgas domes 21.08.2020. iekšējiem noteikumiem Nr.4 “Rīgas pilsētas pašvaldībai piederošo kapitāla daļu un kapitālsabiedrību pārvaldības kārtība”, Rīgas ūdens kapitāla daļu pārvaldībā iesaistītās Pašvaldības institūcijas un amatpersonas ir Rīgas dome, Rīgas domes Mājokļu un vides komiteja, kapitāla daļu turētāja pārstāvis – pilsētas izpilddirektors, Rīgas domes Centrālās administrācijas Kapitālsabiedrību pārvalde, Rīgas domes Mājokļu un vides departaments, Rīgas domes Ārtelpas un mobilitātes departaments un Rīgas domes Centrālās administrācijas Audita un revīzijas pārvalde.

Rīgas ūdenī ir noteikts skaidrs lomu, pilnvaru un atbildību sadalījums. Pašvaldība un Rīgas ūdens īsteno kapitāla daļu pārvaldību, respektējot normatīvajos aktos noteikto kapitāla daļu turētāja pārstāvja, dalībnieku (akcionāru) sapulces, padomes un valdes kompetenci un pilnvaras. Nevienai amatpersonai nav neierobežotas lēmumu pieņemšanas un uzdevumu došanas pilnvaras. Normatīvajos aktos paredzētajos gadījumos lēmumus attiecībā uz Rīgas ūdeni pieņem arī Rīgas dome.

**Rīgas ūdens padome trīs padomes locekļu sastāvā ir:**

* padomes priekšsēdētāja Dace Ljusa, pilnvaru termiņš līdz 07.09.2025.
* padomes loceklis Tālis Juhna, pilnvaru termiņš līdz 18.01.2026.
* padomes loceklis Imants Paeglītis, pilnvaru termiņš līdz 10.08.2028.

**Rīgas ūdens valde trīs valdes locekļu sastāvā ir:**

* valdes priekšsēdētājs Krišjānis Krūmiņš, pilnvaru termiņš līdz 13.01.2027.
* valdes loceklis Normunds Zvaunis, pilnvaru termiņš līdz 14.05.2026.
* valdes locekle Agnese Ozolkāja, pilnvaru termiņš līdz 24.09.2028.

**Audits un revidents**

No 2020. – 2023.gadam Rīgas ūdens iekšējā audita funkcijas nodrošināja piesaistīts kvalificēts ārpakalpojuma sniedzējs. Uz Ziņojuma sagatavošanas brīdi uzņēmumā ir izveidota iekšējā auditora amata vieta. Rīgas ūdens finanšu pārskata revīziju nodrošina sertificēts zvērināts revidents.

**Rīgas ūdens pārvaldības institūciju lomas, pienākumi un atbildība ir noteikta ārējos normatīvajos aktos un iekšējos dokumentos**:

* Rīgas ūdens statūti;
* Rīgas ūdens padomes reglaments;
* Rīgas ūdens valdes reglaments;
* Rīgas ūdens organizatoriskā struktūra.

Visi minētie dokumenti ir publicēti Rīgas ūdens mājaslapā [www.rigasudens.lv](http://www.rigasudens.lv).

Tālāk Ziņojumā sniegts izvērsts skaidrojums par katra principa ievērošanu, izmantojot arī šādus apzīmējumus:

Kritērijs ievērots pilnībā

Kritērijs ievērots daļēji

Kritērijs nav attiecināms

# RĪGAS ŪDENS STRATĒĢIJA

**1.PRINCIPS**

Sabiedrībai ir izveidota aktuāla stratēģija, kurā noteikti Sabiedrības mērķi un virzība uz ilgtermiņa vērtības pieaugumu.

|  |  |  |
| --- | --- | --- |
| **Atbilstība** | **Kritērijs** | **Fakti** |
|  | Uzņēmumam ir aktuāla stratēģija, kuras projektu izstrādā valde | 2021.gadā Rīgas dome noteica Rīgas ūdens vispārējo stratēģisko mērķi[[4]](#footnote-5) un septiņus specifiskos nefinanšu mērķus[[5]](#footnote-6) ūdenssaimniecības politikas centralizētās ūdensapgādes un kanalizācijas jomā īstenošanai, kas izriet no Sabiedrībai noteiktā vispārējā stratēģiskā mērķa, tiesību aktiem un politikas plānošanas dokumentiem un ir saistīti ar publiskai personai noteikto funkciju izpildes nodrošināšanu.  Sabiedrības vidēja termiņa darbības stratēģija 2022. – 2024.gadam apstiprināta ar Rīgas ūdens padomes 02.09.2022. lēmumu.[[6]](#footnote-7)  Vidēja termiņa darbības stratēģijas īstenošanas procesam tiek nodrošināta nepārtrauktība, tostarp laikus sākot nākamā perioda stratēģijas plānošanas procesu. Uz Ziņojuma sagatavošanas brīdi izstrādāts Ilgtspējīgas attīstības stratēģijas līdz 2040.gadam projekts, kurš iesniegts izskatīšanai Rīgas valstspilsētas institūcijās, kā arī uzsākts vidēja termiņa darbības stratēģijas 2025.– 2030.gadam plānošanas process. |
|  | Padome iesaistās stratēģijas izstrādes procesā un apstiprina stratēģiju padomes sēdē | Padome iesaistās stratēģijas izstrādes procesā, izskatot stratēģijas projekta redakcijas pirms tās iesniegšanas saskaņošanai Rīgas domes institūcijām[[7]](#footnote-8), kā arī apstiprinot stratēģiju padomes sēdē.[[8]](#footnote-9)  Padomes priekšlikumi Ilgtspējīgas attīstības stratēģijas saturam diskutēti padomes 19.12.2023. sēdē, izvērtējot 2023.gada prognozētos darbības rezultātus un mērķu sasniegšanu. |
|  | Padome uzrauga stratēģijas īstenošanu | Padome reizi ceturksnī[[9]](#footnote-10) izskata valdes sniegtos pārskatus par Sabiedrības vidēja termiņa darbības stratēģijā 2022. – 2024.gadam noteikto mērķu un uzdevumu izpildi un iepazīstas ar noviržu, ja tādas konstatētas, iemesliem. Sabiedrībā ir izstrādāts iekšējais dokuments, kurā noteikta kārtība, kādā katru ceturksni jāatskaitās par stratēģijas ieviešanas rezultātiem.[[10]](#footnote-11) |
|  | Uzņēmuma valde īsteno stratēģiju un regulāri atskaitās padomei par tās īstenošanas gaitu | 2023.gadā Rīgas ūdens valde ir nodrošinājusi Sabiedrības vidēja termiņa darbības stratēģijā 2022. – 2024.gadam noteikto mērķu un uzdevumu izpildi, sniedzot regulārus ceturkšņa pārskatus (ziņojumus) padomei.  Ziņojums padomei ietver informāciju par stratēģijā noteikto finanšu un nefinanšu mērķu un rezultatīvo rādītāju izpildes statusu, informāciju par konstatētajām novirzēm, ja tādas konstatētas, un to iemesliem, kā arī informāciju par pārskata perioda budžeta izpildi. |

# IEKŠĒJĀ KULTŪRA UN ĒTISKA UZVEDĪBA

**2.PRINCIPS**

Uzņēmums izstrādā iekšējās kultūras un ētiskas uzvedības kodeksu, kas uzņēmuma vadībai un darbiniekiem kalpo kā uzvedības standarts.

|  |  |  |
| --- | --- | --- |
| **Atbilstība** | **Kritērijs** | **Fakts** |
|  | Padome definē uzņēmuma pamatvērtības | Padome sadarbībā ar valdi ir definējusi Sabiedrības pamatvērtības un apstiprinājusi[[11]](#footnote-12) būtiskākās Rīgas ūdens politikas[[12]](#footnote-13), tajā skaitā Korporatīvās pārvaldības politiku, kurā iekļautas definētās Rīgas ūdens pamatvērtības.  Pamatvērtības un principi, ko savā ikdienas darbībā ievēro uzņēmums, ir atbildība, ilgtspēja, godīgums, vienlīdzīga attieksme pret darbiniekiem. Lai ievērotu noteiktos principus un vērtības, Rīgas ūdens iekšējos normatīvos aktos noteiktajā kārtībā nodrošina ētiskas savstarpējās saskarsmes ievērošanu, interešu konflikta aizliegumu, koruptīvas un krāpnieciskas rīcības aizliegumu, iekšējās trauksmes celšanas sistēmas darbību, saprātīgu informācijas aizsardzību un privātuma aizsardzību. |
|  | Valde sagatavo un padome apstiprina iekšējās kultūras un ētiskas uzvedības kodeksu | Lai veicinātu Sabiedrības valdes, padomes un darbinieku izpratni par likumīgu un godprātīgu darbu Sabiedrības interesēs, profesionāla un atbildīga sabiedrisko ūdenssaimniecības pakalpojumu sniedzēja tēla veidošanu un sekmētu Sabiedrības mērķu īstenošanu, uzņēmumā ir izstrādāts Ētikas kodekss, kuru ir apstiprinājusi padome.[[13]](#footnote-14) |
|  | Valde nodrošina iekšējās kultūras un ētiskas uzvedības kodeksa ievērošanu uzņēmuma ikdienas darbībā un reaģē, ja tiek konstatēts ētiskas uzvedības kodeksa pārkāpums | Katrs Sabiedrības darbinieks, neatkarīgi no ieņemamā amata, valdes un padomes loceklis ir atbildīgs par to, lai viņa veiktās aktivitātes gan pildot darba pienākumus, gan ārpus darba laika atbilstu Rīgas ūdens Ētikas kodeksa normām un veicinātu pozitīvu priekšstatu par uzņēmumu.  Ētikas normu ievērošanas uzraudzību uzņēmumā nodrošina valde un reaģē, ja tiek konstatēts Ētikas kodeksa pārkāpums.  Lai izvērtētu Ētikas kodeksā noteikto normu ievērošanu, risinātu konflikta situācijas, veicinātu Sabiedrības amatpersonu un darbinieku darbību saskaņā Ētikas kodeksa normām, kā arī izskatītu trauksmes cēlēju ziņojumus Sabiedrības procedūras “Iekšējā trauksmes celšanas sistēma” noteiktā kārtībā[[14]](#footnote-15), Sabiedrībā ir izveidota Ētikas komisija, kura ir koleģiāla institūcija un tās sastāvu apstiprina Sabiedrības valde ne retāk kā reizi divos gados.[[15]](#footnote-16) |

# IEKŠĒJĀS KONTROLES SISTĒMA, RISKU VADĪBA UN IEKŠĒJAIS AUDITS

**3.PRINCIPS**

Uzņēmumam ir iekšējās kontroles sistēma, kuras efektivitāti pārrauga padome.

|  |  |  |
| --- | --- | --- |
| **Atbilstība** | **Kritērijs** | **Fakts** |
|  | Uzņēmumam ir dokumentēta iekšējās kontroles sistēma, par kuras izveidi atbild valde | Vienoti iekšējās kontroles un atbilstības pamatprincipi un atbildības sadalījums Sabiedrībā, lai nodrošinātu Sabiedrības mērķu sasniegšanu, efektīvu, ilgtspējīgu un sekmīgu darbību, racionālu un ekonomiski pamatotu resursu izmantošanu, pārskatu ticamību un darbības atbilstību ārējiem un iekšējiem normatīvajiem aktiem, ir noteikti Rīgas ūdens Iekšējās kontroles sistēmas politikā, kuru ir apstiprinājusi padome.[[16]](#footnote-17)  Iekšējās kontroles sistēmas elementi ir iekļauti Rīgas ūdens struktūrvienību nolikumos, procedūrās un instrukcijās. Dokumentu bāze tiek strukturēta un ir pieejama Vadības informācijas sistēmā.[[17]](#footnote-18) |
|  | Iekšējais audits vismaz reizi gadā veic iekšējās kontroles sistēmas efektivitātes novērtējumu, ņemot vērā iepriekš definētus kritērijus, un atskaitās par novērtējuma rezultātiem padomei | No 2020. – 2023.gadam Sabiedrībā iekšējā audita funkciju nodrošināja ārējā pakalpojuma sniedzējs, kurš saskaņā ar Sabiedrības iekšējā audita stratēģisko plānu[[18]](#footnote-19) sagatavoja ikgadējo iekšējā audita plānu.[[19]](#footnote-20)  Visos auditora sniegtajos iekšējā audita ziņojumos tika iekļauti novērojumi un ieteikumi par iekšējās kontroles sistēmas efektivitāti auditētajā jomā. Kopējo viedokli par iekšējās kontroles sistēmas efektivitātes novērtējumu uzņēmumā iekšējais auditors – ārpakalpojuma sniedzējs, sniedzis noslēdzot 2023.gada auditu periodu.[[20]](#footnote-21) |
|  | Padome vismaz reizi gadā izvērtē sniegto novērtējumu par iekšējās kontroles sistēmas efektivitāti | Padome vismaz reizi gadā izvērtē sniegto novērtējumu par iekšējās kontroles sistēmas efektivitāti. Iekšējā auditora ziņojums par Sabiedrības iekšējās kontroles sistēmas efektivitāti izskatīts padomes sēdē.[[21]](#footnote-22) |

**4. PRINCIPS**

Uzņēmums identificē, novērtē un uzrauga ar tā darbību saistītos riskus.

|  |  |  |
| --- | --- | --- |
| **Atbilstība** | **Kritērijs** | **Fakti** |
|  | Valde izstrādā un padome apstiprina uzņēmuma risku vadības politiku | Sabiedrībā tiek noteikti vienoti un saskaņoti risku vadības pamatprincipi visās Rīgas ūdens darbības jomās. Uzņēmumā ir izstrādāta Risku pārvaldības politika, kuru ir apstiprinājusi padome.[[22]](#footnote-23) |
|  | Pamatojoties uz identificēto risku novērtējumu, valde īsteno risku vadības pasākumus | Lai noteiktu risku pārvaldības politikas piemērošanas kārtību Sabiedrībā ir izstrādātā procedūra “Risku vadības process”[[23]](#footnote-24), kura nosaka vienotu izpratni, piemērojamos principus un atbildības sadalījumu strukturētai un disciplinētai risku pārvaldībai. Procedūrā detalizētāk aprakstīti procesa galvenie soļi, kas nodrošina savlaicīgu risku identificēšanu, to cēloņu, iestāšanās varbūtības un ietekmes analīzi, kā arī nepieciešamo risku mazināšanas un kontroles pasākumu noteikšanu un īstenošanu, atkarībā no katram riskam noteiktā līmeņa.  Ievērojot Rīgas ūdens stratēģiju un pamatojoties uz identificēto risku novērtējumu, valde īsteno risku vadības pasākumus.[[24]](#footnote-25) Valde nodrošina regulāru, ne retāk kā reizi gadā, būtiskāko risku pārvērtēšanu. |
|  | Vismaz reizi gadā padome izskata valdes ziņojumus par risku vadības pasākumiem un risku vadības politikas īstenošanu | Padome vismaz reizi gadā izskata valdes ziņojumus par risku vadības pasākumiem un risku vadības politikas īstenošanu. Procedūra “Risku vadības process” paredz par apdraudējumiem nekavējoties informēt Rīgas ūdens valdi un padomi. |

**5.PRINCIPS**

Uzņēmumā ir izveidota iekšējā audita struktūrvienība, kas neatkarīgi un objektīvi izvērtē uzņēmuma darbību.

|  |  |  |
| --- | --- | --- |
| **Atbilstība** | **Kritērijs** | **Fakti** |
|  | Uzņēmumā ir iekšējais auditors, kurš ir funkcionāli neatkarīgs no valdes un atskaitās padomei | Sabiedrībā iekšējā audita funkciju periodā no 2020. līdz 2023.gadam nodrošināja neatkarīgs ārējais pakalpojuma sniedzējs.  Sabiedrībā ir izstrādāta procedūra “Iekšējā audita procedūra”[[25]](#footnote-26), kura nosaka Rīgas ūdens iekšējā audita darba organizāciju un iekšējā audita veikšanas kārtību, t.sk. . |
|  | Iekšējo auditoru amatā apstiprina padome | Iekšējā auditora funkcijas Sabiedrībā pārskata periodā nodrošināja ārējā pakalpojuma sniedzējs.  Iekšējais auditors (ārējais pakalpojuma sniedzējs) tika izvēlēts iepirkuma procedūras rezultātā, nosakot kvalifikācijas un pieredzes prasības pakalpojuma sniedzējam.[[26]](#footnote-27)  Padome pieņēmusi lēmumu[[27]](#footnote-28) atbalstīt iekšējā audita funkcijas nodrošināšanu, Sabiedrībā no 01.01.2024. izveidojot jaunu amata vietu “iekšējais auditors”. |
|  | Iekšējais auditors izstrādā uz riskiem balstītu iekšējā audita plānu, kuru apstiprina padome | 2020.gadā Sabiedrības valde apstiprināja Iekšējā audita stratēģisko plānu piecu gadu periodam līdz 2024.gadam.  Atbilstoši Rīgas ūdens statūtiem, padomes reglamentam un Rīgas domes iekšējiem noteikumiem[[28]](#footnote-29) katra kalendārā gada iekšējā audita plānu apstiprina Sabiedrības padome[[29]](#footnote-30). |
|  | Iekšējais auditors informē valdi un padomi par iekšējā audita plāna izpildi, audita rezultātiem un ieteicamajām darbībām trūkumu novēršanai, ja tādi ir konstatēti | Sabiedrība ir noteikusi kārtību, kādā tiek veikti iekšējie auditi un īstenota auditu ieteikumu uzraudzība un kādā iekšējais auditors informē valdi un padomi par audita plāna izpildi, auditu rezultātiem un ieteikumu ieviešanas progresu.  Katra iekšējā audita noslēgumā tiek sagatavots audita ziņojums un rekomendācijas ieteikumu ieviešanai. Valde izstrādā rīcības plānu ieteikumu ieviešanai, nodrošina regulāru pārskatu sagatavošanu iekšējam auditoram un padomei.[[30]](#footnote-31) |

# Ārējais revidents

**6.PRINCIPS**

Uzņēmumam ir neatkarīgs ārējais revidents.

|  |  |  |
| --- | --- | --- |
| **Atbilstība** | **Kritērijs** | **Fakti** |
|  | Padome un Revīzijas komiteja, ja tāda ir izveidota, nosaka ārējā revidenta atlases kritērijus | Revidenta atlase notiek iepirkumu procedūras ietvaros. Prasības definē iepirkumu komisijas locekļi, kuri lēmuma pieņemšanā ir neatkarīgi. Tās sastāvā ietilpst Sabiedrības darbinieki – finanšu, grāmatvedības un iepirkumu speciālisti.  Atbilstoši Rīgas domes iekšējiem noteikumiem[[31]](#footnote-32) padomei papildus Publiskas personas kapitāla daļu un kapitālsabiedrību pārvaldības likumā noteiktajam ir jāsaskaņo iepirkumā par ārējā revidenta pakalpojumiem izvirzāmās prasības, tajā skaitā darba uzdevums un līguma projekts.[[32]](#footnote-33) |
|  | Uzņēmumam ir neatkarīgs ārējais revidents ar atbilstošu kvalifikāciju | Sabiedrības gada pārskatu revidē un par veiktās revīzijas (pārbaudes) rezultātiem revidenta ziņojumu sniedz zvērināts revidents vai zvērinātu revidentu komercsabiedrība atbilstoši likumam “Par zvērinātiem revidentiem”.  Revidenta atlase notiek iepirkumu procedūras ietvaros.[[33]](#footnote-34) |
|  | Viena ārējā revidenta pilnvaru laiks nepārsniedz 5 gadus | Rīgas ūdens valde nodrošina, ka viena ārējā revidenta pilnvaru laiks nepārsniedz piecus gadus. Sabiedrības ārējā revidenta izvēle un atlīdzības noteikšanas process ir atklāts, notiek iepirkums. |

# PADOMES LOCEKĻU IEVĒLĒŠANA

**7.PRINCIPS**

Uzņēmums nodrošina caurskatāmu padomes locekļu ievēlēšanas un atsaukšanas kārtību.

|  |  |  |
| --- | --- | --- |
| **Atbilstība** | **Kritērijs** | **Fakti** |
|  | Uzņēmumā ir apstiprināta padomes locekļu atlases un atsaukšanas kārtība | Padomes locekļu atlases un atsaukšanas process tiek īstenots normatīvajos aktos noteiktajā kārtībā[[34]](#footnote-35) un atbilstoši korporatīvās pārvaldības labās prakses principiem.  Padomes locekļu atlasi atbilstoši normatīvajiem aktiem[[35]](#footnote-36) veic vienīgā Rīgas ūdens dalībnieka – Rīgas valstspilsētas pašvaldības, izveidota nominācijas komisija (turpmāk – Nominācijas komisija). |
|  | Par padomes locekļiem, kuri tiek virzīti ievēlēšanai vai atkārtotai ievēlēšanai, uzņēmums sniedz savlaicīgu un pietiekamu informāciju uzņēmuma akcionāriem | Konkursu uz padomes locekļu amatu rīko Nominācijas komisija. Sagatavojot lēmuma projektu par komisijas izvirzīto padomes locekļa amata pretendentu, dalībniekam tiek sniegta izvērsta informācija par izvirzītajiem padomes locekļu kandidātiem, tajā skaitā kandidāta profesionālās pieredzes apraksts, piekrišana ieņemt padomes locekļa amatu, Nominācijas komisijas izvērtējums par izvirzītajiem padomes locekļiem.  Atkārtotai iecelšanai padomes locekļa amatā pagaidām padomes locekļi nav izvirzīti. |
|  | Padomes lielums ir atbilstošs uzņēmuma darbības specifikai | Padomes locekļu minimālo un maksimālo skaitu nosaka normatīvie akti.[[36]](#footnote-37) Ievērojot Rīgas ūdens darbības specifiku – pašvaldības autonomās funkcijas izpilde sabiedrisko ūdensapgādes un kanalizācijas pakalpojumu jomā, sniedzot Rīgas valstspilsētas administratīvajā teritorijā ūdenssaimniecības sabiedriskos pakalpojumus – trīs padomes locekļi ir atbilstošs skaits. |
|  | Padomes locekli ievēlē uz termiņu ne ilgāku par pieciem gadiem | Atbilstoši normatīvajiem aktiem[[37]](#footnote-38) padomes locekļus ieceļ uz pieciem gadiem. Pilnvaru termiņš esošajiem Sabiedrības padomes locekļiem norādīts Ziņojuma 4. un 5.lapā. |

**8.PRINCIPS**

Padomes locekļiem kopā ir atbilstoša pieredze un kompetence.

|  |  |  |
| --- | --- | --- |
| **Atbilstība** | **Kritērijs** | **Fakti** |
|  | Padomei kopumā piemīt prasmju, pieredzes un zināšanu kopums, to vidū par attiecīgo nozari, lai pilnvērtīgi spētu pildīt savus pienākumus | Padomes locekļu kvalifikācija atbilst nepieciešamajām prasībām.  Informācija par Rīgas ūdens padomes locekļu izglītību un pieredzi pieejama Rīgas ūdens tīmekļa vietnē.[[38]](#footnote-39) |
|  | Veidojot padomes sastāvu, tiek ievēroti dažādības principi | Padomes locekļu atlases process ir reglamentēts normatīvajos aktos[[39]](#footnote-40), un kandidāti tiek vērtēti pēc profesionālajiem kritērijiem, kurus Nominācijas komisija iekļauj atlases prasībās. |
|  | Padomē pārstāvēti abi dzimumi | Rīgas ūdens padomes sastāvā strādā divi vīrieši un viena sieviete. |
|  | Valde izstrādā ievada apmācības programmu un nodrošina jaunajiem padomes locekļiem ievada apmācību | Nominācijas komisija izstrādā padomes locekļu atlases prasības, iekļaujot noteiktus profesionālās pieredzes un prasmju kritērijus, t.sk. pieredzi vadošā amatā vai padomes locekļa amatā lielā kapitālsabiedrībā un/vai starptautiskā uzņēmumā. Atsevišķa jauno padomes locekļu ievada apmācību programma (*on-boarding* ceļakarte) Sabiedrībā šobrīd nav izstrādāta.  Visi Rīgas ūdens padomes locekļi ir piedalījušies BICG (Baltijas korporatīvās pārvaldības institūta) rīkotajās apmācībās padomes un valdes locekļiem. |

**9.PRINCIPS**

Uzņēmuma padomē ir neatkarīgi padomes locekļi

|  |  |  |
| --- | --- | --- |
| **Atbilstība** | **Kritērijs** | **Fakti** |
|  | Uzņēmums izvērtē un akcionāri nosaka neatkarīgo padomes locekļu īpatsvaru | Neatkarīgo padomes locekļu īpatsvars ir noteikts normatīvajos aktos[[40]](#footnote-41) – profesionāla un objektīva Sabiedrības padomes darba nodrošināšanai, kas veicina Sabiedrības vērtības ilgtermiņa pieaugumu un darbības efektivitāti, kapitāla daļu turētājs nodrošina, ka vismaz puse no padomes locekļiem ir neatkarīgi. |
|  | Vismaz puse no padomes locekļiem ir neatkarīgi | Nominācijas komisija, pieņemot lēmumu par atbilstošākajām padomes locekļu kandidatūrām, ievēro neatkarīgo padomes locekļu proporciju atbilstoši normatīvajiem aktiem. |
|  | Neatkarīgie padomes locekļu kandidāti iesniedz apliecinājumu par savu atbilstību neatkarības kritērijiem | Padomes locekļi ir iesnieguši apliecinājumus, ka viņiem nav ierobežojumu ieņemt neatkarīgā padomes locekļa amatu atbilstoši normatīvajiem aktiem.[[41]](#footnote-42) |
|  | Pirms padomes vēlēšanām uzņēmums veic padomes locekļu neatkarības novērtējumu atbilstoši pieejamajai informācijai | Padomes locekļu atbilstību neatkarīga padomes locekļa kritērijiem novērtē Rīgas domes izveidota Nominācijas komisija. |

# PADOMES UN VALDES ATALGOJUMA NOTEIKŠANAS PRINCIPI

**10.PRINCIPS**

Uzņēmumā ir ieviesta atalgojuma politika.

|  |  |  |
| --- | --- | --- |
| **Atbilstība** | **Kritērijs** | **Fakti** |
|  | Uzņēmumā ir ieviesta atalgojuma politika, kuru izstrādājusi valde, izskatījusi padome un apstiprinājusi akcionāru sapulce | Uzņēmumā ar padomes lēmumu[[42]](#footnote-43) ir apstiprināta Personāla atalgojuma un atlases politika, tajā skaitā iekļaujot regulējumu par atlīdzības noteikšanu valdei. Tiesības apstiprināt būtiskākās uzņēmuma politikas ir noteiktas padomei atbilstoši publiskas personas kapitālsabiedrību darbību regulējošajiem normatīvajiem aktiem.[[43]](#footnote-44) Dalībnieks neapstiprina uzņēmuma atalgojuma politiku.  Atsevišķa atalgojuma politika valdes un padomes locekļiem nav izstrādāta, to regulē normatīvie akti.[[44]](#footnote-45) |
|  | Padome reizi gadā nosaka valdei sasniedzamos finanšu un nefinanšu mērķus, to ietekmi uz atalgojuma mainīgo daļu un kontrolē to | Katrā gadā Sabiedrībai sasniedzamie finanšu un nefinanšu mērķi ir noteikti Rīgas ūdens vidēja termiņa darbības stratēģijā.  Sabiedrības padome apstiprina valdes darba novērtēšanas kritērijus (KPI) gada darbības rezultātu novērtēšanai kalendārajam gadam. Metodika atalgojuma mainīgās daļas noteikšanai atkarībā no finanšu un nefinanšu mērķu īstenošanas rezultātiem ir noteikta Pārresoru koordinācijas centrs vadlīnijās[[45]](#footnote-46), kā arī kapitālsabiedrības valdes darba novērtējumam tiek piemēroti Rīgas valstspilsētas izpilddirektora iekšējie noteikumi Nr.39.[[46]](#footnote-47) |
|  | Padomes locekļiem nenosaka atalgojuma mainīgo daļu, kā arī neizmaksā jebkādu kompensāciju atsaukšanas no amata vai amata atstāšanas gadījumā izpildi | Padomes loceklim maksā atlīdzību, kuras apmēru nosaka ar dalībnieku sapulces lēmumu, ievērojot normatīvajos aktos paredzēto tās maksimālo apmēru.  Padomes locekļiem prēmijas (atlīdzības mainīgā daļa) netiek piešķirtas, kā arī netiek izmaksāta jebkāda kompensācija atsaukšanas no amata vai amata atstāšanas gadījumā. |
|  | Valde reizi gadā sagatavo ziņojumu par atalgojumu, kas piešķirts katram esošajam un bijušajam valdes un padomes loceklim | Informācija par valdei un padomei izmaksāto kopējo atlīdzības apjomu 2022.gadā pieejama gada pārskatā Sabiedrības tīmekļa vietnē.[[47]](#footnote-48)  Par 2023.gada izmaksāto atalgojumu tiks sagatavots ziņojums un publicēts vienlaicīgi ar auditēto 2023.gada pārskatu. |

# PADOMES DARBA ORGANIZĒŠANA UN LĒMUMU PIEŅEMŠANA

**11.PRINCIPS**

Uzņēmumā ir noteikta un saprotama padomes darba organizācija.

|  |  |  |
| --- | --- | --- |
| **Atbilstība** | **Kritērijs** | **Fakti** |
|  | Padome savu darbu organizē saskaņā ar padomes nolikumu un darba kalendāru | Padomes sēdes sagatavo, sasauc un norisi organizē atbilstoši padomes reglamentam un darba kalendāram. Padome notur sēdes pēc vajadzības, bet ne retāk kā reizi ceturksnī.  2023.gadā ir notikušas 22 Rīgas ūdens padomes sēdes. |
|  | Padome notur vismaz vienu atsevišķu padomes sēdi gadā uzņēmuma stratēģijas un tās izpildes apspriešanai | Padome reizi ceturksnī izskata stratēģijas ieviešanas rezultātus, savukārt reizi gadā izvērtē uzņēmuma darbības rezultātus, tajā skaitā stratēģijā noteikto finanšu un nefinanšu mērķu izpildi.  2023.gadā Rīgas ūdens valde ir nodrošinājusi Sabiedrības vidēja termiņa darbības stratēģijā 2022. – 2024.gadam noteikto mērķu un uzdevumu izpildi, sniedzot regulārus ceturkšņa pārskatus padomei, kuros tiek iekļauta arī informācija par pārskata perioda budžeta izpildi. |
|  | Uzņēmuma budžetā paredz padomes darbības nodrošināšanai nepieciešamo finansējumu | Rīgas ūdens budžetā ir paredzēta pozīcija padomes atlīdzībai un darba nodrošināšanai. |
|  | Padome reizi gadā veic padomes darba pašnovērtējumu un tā rezultātus izskata padomes sēdē | Padome veic darba pašnovērtējumu par iepriekšējo pārskata gadu un izskata to padomes sēdē. Padomes pašnovērtējuma ziņojums izskatīts padomes 25.04.2023. sēdē[[48]](#footnote-49) un Sabiedrības kārtējā dalībnieku sapulcē 19.05.2023. |
|  | Padome ir izvērtējusi komiteju izveides nepieciešamību (ja ir izveidota komiteja, skatīt principu # 12.1.) | Rīgas ūdens padomē netiek veidotas komitejas, jo padome darbojas trīs padomes locekļu sastāvā. |

**12.PRINCIPS**

Padome pieņem informētus un izsvērtus lēmumus.

|  |  |  |
| --- | --- | --- |
| **Atbilstība** | **Kritērijs** | **Fakti** |
|  | Padomei laikus un pietiekamā apmērā ir pieejama valdes sagatavota informācija lēmumu pieņemšanai | Atbilstoši padomes reglamentam informācija lēmuma pieņemšanai jāsaņem vismaz trīs dienas pirms padomes sēdes. Sabiedrības valde nodrošina savlaicīgu padomes sēdes darba kārtībā iekļauto jautājumu materiālu iesniegšanu Rīgas ūdens padomes e-portfelī koplietošanas vietnē. |
|  | Padome nosaka informācijas aprites kārtību, arī padomes tiesības pieprasīt informāciju no valdes, kas nepieciešama padomei lēmumu pieņemšanai | Padomes reglamentā[[49]](#footnote-50) ir uzskaitīta tā informācija, kuru padome var pieprasīt no valdes, lai pieņemtu lēmumu. |
|  | Padomes loceklis analizē informāciju un sagatavo priekšlikumus lēmumu pieņemšanai padomē | Padomes locekļu priekšlikumi un viedokļi diskusijas veidā tiek izskatīti padomes sēdē.  Padomes sēdē pieņemtie lēmumi un jautājumu apspriešanas norise tiek fiksēta padomes sēdes protokolā. |
|  | Padome, pieņemot lēmumus, izvērtē riskus, īstermiņa un ilgtermiņa ietekmi uz uzņēmuma vērtību, ilgtspēju un atbildīgu attīstību | Padomes sēdēs lēmumu pieņemšana notiek, izvērtējot riskus, īstermiņa un ilgtermiņa stratēģisko ietekmi uz Sabiedrības vērtībām, ilgtspēju un izaugsmi. |

# INTEREŠU KONFLIKTA NOVĒRŠANA

**13.PRINCIPS**

Valdes un padomes locekļi skaidri apzinās interešu konflikta izpausmes un ir informēti par nepieciešamo rīcību interešu konflikta gadījumā.

|  |  |  |
| --- | --- | --- |
| **Atbilstība** | **Kritērijs** | **Fakti** |
|  | Padome definē pazīmes, kas norāda uz interešu konfliktu, un nosaka interešu konflikta novēršanas un pārvaldības kārtību | Lai nodrošinātu interešu konfliktu novēršanu, Sabiedrībā piemēro normatīvajos aktos[[50]](#footnote-51) ietvertās normas, kā arī Korupcijas novēršanas un apkarošanas biroja vadlīnijas.  Sabiedrībā ir identificētas Sabiedrības darbības jomas un procesi, kas var izraisīt korupcijas risku un novērtēta tā iestāšanās varbūtība, kā arī ir identificēti korupcijas riskam pakļautie amati uzņēmumā. Padome apstiprina Interešu konflikta un korupcijas riska novēršanas politiku.[[51]](#footnote-52) |
|  | Padomes vai valdes locekļi nepiedalās lēmumu pieņemšanā jautājumos, kuros uzņēmuma intereses nonāk pretrunā ar padomes, valdes locekļu vai ar tiem saistīto personu interesēm | Padomes vai valdes locekļi nepiedalās lēmumu pieņemšanā jautājumos, kuros Sabiedrības intereses nonāk pretrunā ar padomes, valdes locekļu vai ar tiem saistīto personu interesēm. Valdes un padomes loceklim ir pienākums nekavējoties paziņot attiecīgi padomei vai kapitāla daļu turētāja pārstāvim, ja viņam lēmuma pieņemšanā ir interešu konflikta risks, un atteikties no lēmuma pieņemšanas vai dalības lēmuma pieņemšanā. |
|  | Personas, uz kurām attiecas interešu konflikta novēršanas pienākums, regulāri piedalās apmācībās par rīcību interešu konflikta situācijās | Uzņēmums reizi gadā organizē apmācību tiem darbiniekiem un uzņēmuma amatpersonām, kurām ir noteikts valsts amatpersonas statuss. Apmācības notiek arī atbilstoši Sabiedrības Pretkorupcijas pasākumu plānam. Obligāts pienākums par šādas apmācības organizēšanu vismaz reizi trijos gados ir noteikts arī normatīvajos aktos.[[52]](#footnote-53) |

# DALĪBNIEKU SAPULCE

**14.PRINCIPS**

Uzņēmums savlaicīgi nodrošina dalībniekus ar informāciju par dalībnieku sapulces norisi, sniedzot visu nepieciešamo informāciju lēmumu pieņemšanai.

|  |  |  |
| --- | --- | --- |
| **Atbilstība** | **Kritērijs** | **Fakti** |
|  | Uzņēmums laikus informē akcionārus par akcionāru sapulces darba kārtību, norisi un balsošanas kārtību, kā arī par jebkādām ar to saistītām izmaiņām | Sabiedrības vienīgais dalībnieks ir Rīgas valstspilsētas pašvaldība, kurai pieder 100% kapitāla daļu. Dalībnieku sapulces funkcijas pilda kapitāla daļu turētāja pārstāvis – Rīgas domes izpilddirektors vai viņa nominēta persona. Dalībnieku sapulces norises laiks un darba kārtība tiek saskaņots ar kapitāla daļu turētāja pārstāvi. |
|  | Vienlaikus ar sapulces izsludināšanu uzņēmums nodrošina iespēju akcionāriem iepazīties ar lēmumu projektiem, par kuriem sākotnēji plānots balsot sapulcē. Uzņēmums nekavējoties informē akcionārus par papildus iesniegtajiem lēmumu projektiem | Dalībnieku sapulci sasauc un tajā izskatāmos jautājumus nosaka atbilstoši Publiskas personas kapitāla daļu un kapitālsabiedrību pārvaldības likuma un citu Sabiedrības darbību regulējošo normatīvo aktu prasībām, Rīgas domes 21.08.2020. iekšējiem noteikumiem Nr.4 “Rīgas pilsētas pašvaldībai piederošo kapitāla daļu un kapitālsabiedrību pārvaldības kārtība” prasībām, kā arī Sabiedrības statūtiem.  Vienlaikus ar dalībnieku sapulces sasaukšanu Sabiedrība nodrošina iespēju dalībniekam iepazīties ar visu lēmuma pieņemšanai nepieciešamo informāciju. Uzņēmums nekavējoties informē dalībnieku par papildus iesniegtajiem darba kārtības jautājumiem un lēmumu projektiem. |
|  | Uzņēmums nodrošina akcionāriem iespēju pirms akcionāru sapulces iesniegt jautājumus par darba kārtībā iekļautajiem jautājumiem un lēmumu projektiem | Dalībniekam ir iespēja pirms dalībnieku sapulces iesniegt jautājumus par darba kārtībā iekļautajiem jautājumiem un lēmumu projektiem. |
|  | Lēmumu projekti un tiem pievienotie dokumenti sniedz detalizētu, skaidru un pilnīgu informāciju par izskatāmo jautājumu | Dalībniekam iesniegtie lēmumu projekti un tiem pievienotie dokumenti sniedz detalizētu, skaidru un pilnīgu informāciju par izskatāmo jautājumu. Lēmumprojektiem tiek izsniegta identiska informācija kā padomes sēdē, kurā izskatīts attiecīgais jautājums. |

**15.PRINCIPS**

Uzņēmums veicina efektīvu akcionāru iesaisti lēmumu pieņemšanā un iespējami lielāku akcionāru dalību akcionāru sapulcēs.

|  |  |  |
| --- | --- | --- |
| **Atbilstība** | **Kritēriji** | **Fakti** |
|  | Akcionāru sapulce tiek sasaukta un noturēta akcionāriem ērti pieejamā vietā un laikā | 2023.gadā dalībnieku sapulces notika gan klātienē, gan attālināti, izmantojot elektroniskās saziņas līdzekļus un Microsoft Teams platformu. Dalībnieku sapulces norises laiks tiek saskaņots ar dalībnieku. 2023.gadā notika astoņas dalībnieku sapulces.  Informācija par darba kārtības jautājumiem pieejama Sabiedrības tīmekļa vietnē.[[53]](#footnote-54) |
|  | Uzņēmums nodrošina akcionāru iespējas piedalīties akcionāru sapulcē attālināti | 2023.gadā dalībnieku sapulces notika gan klātienē, gan attālināti, izmantojot elektroniskās saziņas līdzekļus un Microsoft Teams platformu. Par sapulces norises formu ir atzīme arī sapulces protokolā. |
|  | Uzņēmums nosaka atbilstošu akcionāru sapulces ilgumu un dod iespēju akcionāriem sapulces laikā paust savu viedokli un iegūt nepieciešamo informāciju lēmumu pieņemšanai | Dalībnieku sapulces ilgums tiek plānots, ņemot vērā izskatāmo jautājumu saturu un daudzumu. Kapitāla daļu turētāja pārstāvis vada sapulci un pauž viedokli par izskatāmajiem jautājumiem. |
|  | Uzņēmums izsludina jaunu akcionāru sapulci, ja sapulces darba kārtībā iekļautos jautājumus nav iespējams izskatīt paredzētajā laikā | 2023.gadā nav bijuši gadījumi, kuros dalībnieku sapulcē laika trūkuma dēļ nav izskatīti visi darba kārtībā iekļautie jautājumi. |
|  | Uzņēmums aicina valdes un padomes locekļus, padomes locekļu kandidātus, revidentu un iekšējo auditoru, kā arī citas personas dalībai akcionāru sapulcē atbilstoši sapulcē izskatāmajiem jautājumiem | Dalībnieku sapulcēs piedalās padomes un valdes locekļi, kā arī citi Sabiedrības darbinieki, kuru kompetencē ietilpst darba kārtībā iekļautie jautājumi. Revidenta dalības nepieciešamību nosaka normatīvie akti.[[54]](#footnote-55) |
|  | Akcionāru sapulce pieņem lēmumus atbilstoši iepriekš izsludinātajiem lēmumu projektiem | Dalībnieku sapulcē tiek pieņemti lēmumi tikai par darba kārtībā iekļautajiem jautājumiem un atbilstoši iepriekš izsludinātajiem lēmumu projektiem. |

**16.PRINCIPS**

Uzņēmums izstrādā un ar akcionāriem apspriež dividenžu politiku.

|  |  |  |
| --- | --- | --- |
| **Atbilstība** | **Kritērijs** | **Fakti** |
|  | Uzņēmums ir izstrādājis un publiskojis aktuālu dividenžu politiku | Sabiedrībā nav izstrādāta atsevišķa dividenžu politika, Sabiedrība izstrādā priekšlikumu par dividendēs izmaksājamo peļņas daļu. Lēmumu pieņem Rīgas dome. |
|  | Dividenžu politika ir apspriesta ar akcionāriem akcionāru sapulces laikā | Dividendēs izmaksājamās peļņas daļu Sabiedrībā nosaka ievērojot mērķi veicināt Rīgas valstspilsētas pašvaldības ieguldītā un Sabiedrības apsaimniekotā pašvaldības kapitāla atdevi, un Sabiedrības vispārējo stratēģisko mērķu, kā arī finanšu un nefinanšu mērķu sasniegšanu, kas noteikti vidēja termiņa darbības stratēģijā.  Dividendēs izmaksājamās peļņas daļas apmērs Sabiedrībai noteikts ar Rīgas domes lēmumu[[55]](#footnote-56), kurš paredz noteikt atšķirīgu dividendēs izmaksājamo Rīgas ūdens peļņas daļu periodā no 2021. līdz 2024.pārskata gadam. |

# 

# UZŅĒMUMA DARBĪBAS CAURSKATĀMĪBA

**17.PRINCIPS**

Uzņēmums regulāri un laikus informē akcionārus un citas ieinteresētās personas par uzņēmuma saimniecisko darbību, finanšu rezultātiem, pārvaldību un citiem aktuāliem jautājumiem.

|  |  |  |
| --- | --- | --- |
| **Atbilstība** | **Kritērijs** | **Fakti** |
|  | Uzņēmums laikus atklāj pilnīgu, precīzu, objektīvu, aktuālu un patiesu informāciju | Rīgas ūdens mājaslapā [www.rigasudens.lv](http://www.rigasudens.lv) ir pieejama informācija par uzņēmuma struktūru, pārvaldības institūciju locekļiem, darbības rezultātiem, finanšu stāvokli, ievērojot normatīvajos aktos[[56]](#footnote-57) noteiktās prasības par publiskojamās informācijas apmēru. |
|  | Uzņēmums informāciju visiem akcionāriem atklāj vienlaikus un vienādā apjomā | Uzņēmumam ir tikai viens dalībnieks. |
|  | Uzņēmums mājaslapā atklāj informāciju par uzņēmuma pārvaldību, stratēģiju vai darbības virzieniem un publicē finanšu pārskatus, kā arī citu informāciju saskaņā ar Pielikumu Nr.1 | Informācija par Sabiedrību, tās darbību, stratēģiju, mērķiem, Sabiedrības pārvaldes institūcijām, finanšu pārskatiem un citiem būtiskiem jautājumiem, tajā skaitā būtiskās Sabiedrības politikas, ir pieejama Rīgas ūdens mājaslapā.[[57]](#footnote-58)  Uzņēmuma mājaslapā publiskojamā informācija norādīta Ziņojuma pielikumā. |
|  | Uzņēmums nodrošina informāciju gan latviešu valodā, gan vēl vismaz vienā tādā valodā, kas ir saprotama lielākajai daļai uzņēmuma ārvalstu akcionāru un citām ieinteresētām personām | Galvenā saziņas valoda Sabiedrībā ir latviešu valoda, taču atsevišķos gadījumos komunikācija var notikt arī citās valodās. Sabiedrības informatīvie materiāli tiek izstrādāti saskaņā ar Valsts valodas likumu. Lai nodrošinātu kontrolētu un koordinētu informācijas apriti un komunikāciju, Sabiedrībā ir definētas personas, kuras Sabiedrības vārdā kontaktējas ar masu medijiem. |

# Uzņēmuma mājaslapā publiskojamā informācija

|  |  |  |  |  |
| --- | --- | --- | --- | --- |
| **Uzņēmums** | | | | |
| **Joma/kritērijs** | **Ievērots** | **Nav  attiecināms** | **Nav ievērots** | **Skaidrojums** |
| Informācija par uzņēmumu – tā izveidošanas un darbības vēsture, reģistrācijas dati, adrese, nozares raksturojums, galvenie komercdarbības veidi, uzņēmuma vieta grupas struktūrā (ja piemērojams) |  |  |  | Informācija pieejama Rīgas ūdens tīmekļa vietnē.[[58]](#footnote-59) |
| Informācija par uzņēmuma stratēģiskajiem mērķiem |  |  |  | Informācija pieejama Rīgas ūdens tīmekļa vietnē.[[59]](#footnote-60) |
| Uzņēmuma statūti |  |  |  | Informācija pieejama Rīgas ūdens tīmekļa vietnē.[[60]](#footnote-61) |
| Informācija par uzņēmuma korporatīvās pārvaldības struktūru (mijiedarbība starp akcionāru/dalībnieku sapulci, padomi, tās komitejām, valdi, revidentu, iekšējo auditoru, revīzijas komiteju u. tml.) |  |  |  | Informācija pieejama Rīgas ūdens tīmekļa vietnē.[[61]](#footnote-62) |
| Uzņēmuma Iekšējās kultūras un ētiskas uzvedības kodekss |  |  |  | Informācija pieejama Rīgas ūdens tīmekļa vietnē.[[62]](#footnote-63) |
| Būtiskākās uzņēmuma politikas (Informācijas atklāšanas, aprites un konfidencialitātes politika, Interešu konfliktu novēršanas politika, Risku pārvaldības politika u. c.) |  |  |  | Informācija pieejama Rīgas ūdens tīmekļa vietnē.[[63]](#footnote-64) |
|  | | | | |
| **Kapitāldaļu turētāji un patiesie labuma guvēji** | | | | |
| **Joma/kritērijs** | **Ievērots** | **Nav  attiecināms** | **Nav ievērots** | **Skaidrojums** |
| Informācija par uzņēmuma dalībniekiem, kuriem pieder vismaz 5 % uzņēmuma pamatkapitāla (norādot datumu, kad šī informācija ir sagatavota) |  |  |  | Rīgas ūdens vienīgais dalībnieks ir Rīgas valstspilsētas pašvaldība. |
| Informācija par uzņēmuma patiesajiem labuma guvējiem (norādot datumu, kad šī informācija ir sagatavota) |  |  |  | Pašvaldība nav uzskatāma par patieso labuma guvēju Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē. |
| Uzņēmuma emitēto, apmaksāto un balsstiesīgo akciju, obligāciju vai citu finanšu instrumentu skaits |  |  |  | Rīgas ūdens nav emitējis vērtspapīrus. |
|  | | | | |
| **Padome un valde** | | | | |
| **Joma/kritērijs** | **Ievērots** | **Nav  attiecināms** | **Nav ievērots** | **Skaidrojums** |
| Valdes un padomes nolikums vai cits tam pielīdzināms dokuments |  |  |  | Informācija pieejama Rīgas ūdens tīmekļa vietnē.[[64]](#footnote-65) |
| Informācija par katru uzņēmuma padomes un valdes locekli: ▪ pilnvaru termiņš; ▪ amats un atbildības joma (ja tāda ir noteikta); ▪ profesionālā darba pieredze un izglītība; ▪ aktuāla informācija par amatiem citos uzņēmumos; ▪ aktuāla informācija par īpašumā esošajām uzņēmuma akcijām; ▪ statistika par padomes sēžu apmeklējumiem. |  |  |  | Norādītā informācija, izņemot aktuālo informāciju par īpašumā esošajām uzņēmuma akcijām un statistiku par padomes sēžu apmeklējumiem, pieejama Rīgas ūdens tīmekļa vietnē.[[65]](#footnote-66) |
| Informācija par neatkarīgajiem padomes locekļiem: ▪ kuri padomes locekļi uzskatāmi par neatkarīgiem; ▪ pēc kādiem kritērijiem padomes locekļa neatkarība noteikta; ▪ ikgadējs padomes locekļu neatkarības novērtējums. |  |  |  | Atsevišķs padomes locekļu neatkarības novērtējums netiek veikts. Padomes locekļu atlases nominācijas komisija, pieņemot lēmumu par atbilstošākajām padomes locekļu kandidatūrām, ievēro neatkarīgo padomes locekļu proporciju atbilstoši normatīvajiem aktiem.[[66]](#footnote-67) |
| Valdes un padomes atalgojuma politika un atalgojuma ziņojums |  |  |  | Ar padomes 11.11.2022. lēmumu Nr.4 ir apstiprināta Darbinieku atalgojuma un atlases politika, kurā ietverti arī valdes atalgojuma noteikšanas principi. Padomes atalgojums tiek noteikts atbilstoši normatīvo aktu un Pārresoru koordinācijas centra izstrādāto vadlīniju prasībām. Atalgojuma ziņojums netiek gatavots, informācija par faktiski izmaksāto atlīdzību valdei un padomei iekļauta gada pārskatā, kas pieejams Rīgas ūdens tīmekļa vietnē.[[67]](#footnote-68) |
| Informācija par valdes un padomes atlases (nominācijas) procesu |  |  |  | Informācija pieejama attiecībā par valdes atlases procesu sākot no 2021.gada. Padomes locekļu atlases procesu organizē kapitāla daļu turētāja izveidota Nominācijas komisija. |
| Informācija par padomes komitejām un revīzijas komiteju: ▪ komitejas nolikums;  ▪ informācija par komiteju locekļiem. |  |  |  | Rīgas ūdens padomei nav izveidotas komitejas. |
| Finanšu un nefinanšu ziņojumi un informācija |  |  |  | Informācija pieejama Rīgas ūdens tīmekļa vietnē. |
| Uzņēmuma finanšu pārskati un ziņojumi par vismaz pēdējiem trim finanšu gadiem: ▪ gada pārskati (tostarp arī konsolidētie pārskati, ja tādi tiek sagatavoti) un revidenta ziņojumi (ja tādi ir sagatavoti); ▪ starpperiodu pārskati un ceturkšņu pārskati. |  |  |  | Gada pārskati pieejami par periodu sākot no 2017.gada, starpperiodu pārskati par periodu sākot no 2019.gada.[[68]](#footnote-69) |
| Uzņēmuma nefinanšu ziņojumi (par uzņēmuma ietekmi uz vidi, sociālajiem un ar darbiniekiem saistītajiem aspektiem, cilvēktiesību ievērošanu un pretkorupcijas pasākumiem, to vidū ilgtspējas pārskats) par vismaz pēdējiem trim finanšu gadiem |  |  |  | Uzņēmuma nefinanšu ziņojumi pieejami Rīgas ūdens tīmekļa vietnē.[[69]](#footnote-70)  Informācija par pretkorpupcijas pasākumiem pieejama Rīgas ūdens tīmekļa vietnē.[[70]](#footnote-71) |
| Korporatīvās pārvaldības ziņojumi |  |  |  | Korporatīvās pārvaldības ziņojumi pieejami Rīgas ūdens tīmekļa vietnē.[[71]](#footnote-72) |
| Uzņēmuma finanšu kalendārs vai cits būtisku un plānotu komunikācijas pasākumu kalendārs. |  |  |  | Rīgas ūdens nepublicē plānoto pasākumu kalendāru. Aktuālā informācija tiek izziņota aktuālo jaunumu sadaļā mājaslapā. |
|  | | | | |
| **Informācija kapitāldaļu turētājiem un investoriem** | | | | |
| **Joma/kritērijs** | **Ievērots** | **Nav  attiecināms** | **Nav ievērots** | **Skaidrojums** |
| Informācija par plānotajām dalībnieku sapulcēm: ▪ paziņojumi par dalībnieku sapulču sasaukšanu; ▪ lēmumu projekti |  |  |  | Rīgas ūdens sasauc un izziņo dalībnieku sapulces atbilstoši normatīvo aktu prasībām. |
| Informācija par notikušajām dalībnieku sapulcēm un informācija par dalībnieku sapulcēs pieņemtajiem lēmumiem |  |  |  | Informācija par notikušajām dalībnieku sapulcēm un informācija par dalībnieku sapulcēs pieņemtajiem lēmumiem pieejama Rīgas ūdens tīmekļa vietnē.[[72]](#footnote-73) |
| Uzņēmuma dividenžu politika un informācija par izmaksātajām dividendēm (par vismaz pēdējiem 10 uzņēmuma darbības gadiem) |  |  |  | Rīgas ūdens dividenžu apmērs tiek noteikts atbilstoši Rīgas domes lēmumam.[[73]](#footnote-74) |
| Informācija par saistīto pušu darījumiem |  |  |  | Rīgas ūdenim nav saistīto uzņēmumu. |
| Uzņēmuma publicētie paziņojumi un būtiska informācija investoriem, to vidū prezentācijas investoriem, videoieraksti no pasākumiem investoriem, prognozes, ja tādas ir paustas, u. c. |  |  |  | Rīgas ūdens nesagatavo informāciju investoriem. |
| Investoru attiecību speciālista (ja tāds ir) kontakti |  |  |  | Rīgas ūdenī nav izveidots investoru attiecību speciālista amats. |

1. [Korporatīvās pārvaldības kodekss. Labas korporatīvās pārvaldības ieteikumi uzņēmumiem Latvijā.](https://www.tm.gov.lv/sites/tm/files/media_file/korporativas-parvaldibas-kodekss_0.pdf) [↑](#footnote-ref-2)
2. [Publiskas personas kapitāla daļu un kapitālsabiedrību pārvaldības likuma 58.1 pants.](https://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums)  [↑](#footnote-ref-3)
3. [Gada pārskatu un konsolidēto gada pārskatu likuma 5.panta 5.punkts](https://likumi.lv/ta/id/277779-gada-parskatu-un-konsolideto-gada-parskatu-likums) [↑](#footnote-ref-4)
4. Rīgas domes 07.07.2021. lēmums Nr.720 “Par Rīgas pilsētas pašvaldības tiešās līdzdalības saglabāšanu SIA “Rīgas ūdens””. [↑](#footnote-ref-5)
5. Rīgas domes 06.10.2021. lēmums Nr.938 “Par SIA “Rīgas ūdens” specifisko nefinanšu mērķu noteikšanu”. [↑](#footnote-ref-6)
6. Padomes 02.09.2022. lēmums Nr.1. [↑](#footnote-ref-7)
7. Padomes 30.12.2022. lēmums Nr.8, padomes 15.03.2022. lēmums Nr.6. [↑](#footnote-ref-8)
8. Padomes 02.09.2022. lēmums Nr.1. [↑](#footnote-ref-9)
9. 2023.gadā stratēģijā noteikto mērķu un uzdevumu izpilde skatīta trīs padomes sēdēs – padomes 30.05.2023. lēmums Nr.5, padomes 15.08.2023. lēmums Nr.3, padomes 21.11.2023. lēmums Nr.10. [↑](#footnote-ref-10)
10. Procedūra “SIA ‘’Rīgas ūdens’’ darbības plānošanas dokumentu izstrādes, izpildes uzraudzības un pārskatu sagatavošanas sistēma”. [↑](#footnote-ref-11)
11. Aktualizētās Sabiedrības politikas 2023.gadā apstiprinātas padomes 20.06.2023., 15.08.2023. un 17.10.2023. sēdē. [↑](#footnote-ref-12)
12. Pieejamas <https://www.rigasudens.lv/lv/kapitalsabiedribas-politikas>. [↑](#footnote-ref-13)
13. Ētikas kodeksa aktuālā redakcija apstiprināta ar padomes 20.06.2023. lēmumu Nr.1, pieejams <https://www.rigasudens.lv/lv/etikas-pamatprincipi>. [↑](#footnote-ref-14)
14. Informācija trauksmes cēlējiem pieejama <https://www.rigasudens.lv/lv/informacija-trauksmes-celejiem>. [↑](#footnote-ref-15)
15. Ētikas komisijas sastāvs apstiprināts ar valdes 09.02.2023. lēmumu, protokols Nr.2.4.1/2023/09. 2023.gadā Ētikas komisijā nav izskatīti gadījumi par darbinieku rīcības atbilstību Rīgas ūdens Ētikas kodeksam. [↑](#footnote-ref-16)
16. Iekšējās kontroles sistēmas politikas aktuālā redakcija apstiprināta ar padomes 20.06.2023. lēmumu Nr.2, pieejama [https://www.rigasudens.lv/lv/kabitalsabiedribas-politikas](https://www.rigasudens.lv/sites/default/files/inline-files/Iek%C5%A1%C4%93j%C4%81s%20kontroles%20sist%C4%93mas%20politika_V.3.0.pdf). [↑](#footnote-ref-17)
17. Iekšējā sistēma. [↑](#footnote-ref-18)
18. SIA “Rīgas ūdens” iekšējā audita stratēģiskais plāns 2020. – 2024.gadam apstiprināts ar valdes 13.05.2020. lēmumu, protokols Nr.2.4.1/2020/31. Līdz Rīgas ūdens padomes izveidošanai 2020.gada jūnijā iekšējā audita joma bija valdes kompetencē. [↑](#footnote-ref-19)
19. Iekšējā audita plāns 2023.gadam apstiprināts ar padomes 24.01.2023. lēmumu, protokols Nr.2.4.5/2023/01. [↑](#footnote-ref-20)
20. Iekšējais auditors ziņojumu padomei sniedzis 30.01.2024. sēdē. [↑](#footnote-ref-21)
21. Iekšējais auditors ziņojumu padomei sniedzis 30.01.2024. sēdē. [↑](#footnote-ref-22)
22. Risku pārvaldības politika apstiprināta ar padomes 20.06.2023. lēmumu Nr.3, pieejama [https://www.rigasudens.lv/lv/kapitalsabiedribas-politikas](https://www.rigasudens.lv/sites/default/files/inline-files/Risku%20p%C4%81rvald%C4%ABbas%20politika_V.3.0.pdf). [↑](#footnote-ref-23)
23. Apstiprināta ar valdes 16.02.2022. lēmumu, protokols Nr.2.4.1/2022/16. [↑](#footnote-ref-24)
24. Apstiprināts Risku reģistrs. [↑](#footnote-ref-25)
25. Apstiprināta ar valdes 09.11.2022. lēmumu, protokols Nr.2.4.1/2022/101. [↑](#footnote-ref-26)
26. 2023.gadā iekšējā audita funkcijas Sabiedrībā nodrošināja SIA CSE COE. [↑](#footnote-ref-27)
27. Padomes 19.09.2023. lēmums Nr.2. [↑](#footnote-ref-28)
28. Rīgas domes 21.08.2020. iekšējie noteikumi Nr.4 “Rīgas pilsētas pašvaldībai piederošo kapitāla daļu un kapitālsabiedrību pārvaldības kārtība”. [↑](#footnote-ref-29)
29. Iekšējā audita plāns 2023.gadam apstiprināts ar padomes 24.01.2023. lēmumu Nr.1 [↑](#footnote-ref-30)
30. Par 2023.gadā veiktajiem auditiem iekšējais auditors ziņojumu padomei sniedzis padomes 15.08.2023., 21.11.2023. un 30.01.2024. sēdēs. [↑](#footnote-ref-31)
31. Rīgas domes 21.08.2020. iekšējie noteikumu Nr.4 “Rīgas pilsētas pašvaldībai piederošo kapitāla daļu un kapitālsabiedrību pārvaldības kārtība” 24.5.3.punkts. [↑](#footnote-ref-32)
32. Ar padomes 31.03.2023. lēmumu Nr.2 saskaņotas iepirkumā par zvērināta revidenta pakalpojumiem izvirzāmās prasības (darba uzdevums, līgumā iekļaujamie nosacījumi un pretendentu atlases prasības). [↑](#footnote-ref-33)
33. Ar dalībnieku sapulces 18.07.2023. lēmumu, protokols Nr.6, par 2023, 2024. un 2025.gada pārskata revidentu ievēlēta sabiedrība ar ierobežotu atbildību “POTAPOVIČA UN ANDERSONE”. [↑](#footnote-ref-34)
34. Publiskas personas kapitāla daļu un kapitālsabiedrību pārvaldības likums. [↑](#footnote-ref-35)
35. Ministru kabineta 07.01.2020. noteikumi Nr.20 “Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai”. [↑](#footnote-ref-36)
36. Ministru kabineta 04.02.2020. noteikumi Nr.63 “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu, kā arī valdes un padomes locekļu mēneša atlīdzības maksimālo apmēru” un Publiskas personas kapitāla daļu un kapitālsabiedrību pārvaldības likuma 78.panta piektā daļa. [↑](#footnote-ref-37)
37. Publiskas personas kapitāla daļu un kapitālsabiedrību pārvaldības likuma 109.panta pirmā daļa. [↑](#footnote-ref-38)
38. <https://www.rigasudens.lv/lv/padome-valde>. [↑](#footnote-ref-39)
39. Ministru kabineta 07.01.2020. noteikumi Nr.20 “Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai”. [↑](#footnote-ref-40)
40. Publiskas personas kapitāla daļu un kapitālsabiedrību pārvaldības likuma 37.panta sestā daļa. [↑](#footnote-ref-41)
41. Publiskas personas kapitāla daļu un kapitālsabiedrību pārvaldības likuma 37.panta ceturtā daļa. [↑](#footnote-ref-42)
42. Personāla atalgojuma un atlases politika apstiprināta ar padomes 11.11.2022. lēmumu Nr.4, pieejama [https://www.rigasudens.lv/lv/kapitalsabiedribas-politikas](https://www.rigasudens.lv/sites/default/files/inline-files/Person%C4%81la%20atalgojuma%20un%20atlases%20politika_V2.0.pdf). [↑](#footnote-ref-43)
43. Publiskas personas kapitāla daļu un kapitālsabiedrību pārvaldības likuma 107.panta otrās daļas 12.punkts un Rīgas domes 21.08.2020. iekšējo noteikumu Nr.4. “Rīgas pilsētas pašvaldībai piederošo kapitāla daļu un kapitālsabiedrību pārvaldības kārtība” 89.punkts. [↑](#footnote-ref-44)
44. Ministru kabineta 04.02.2020. noteikumi Nr.63 “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu, kā arī valdes un padomes locekļu mēneša atlīdzības maksimālo apmēru”. [↑](#footnote-ref-45)
45. Pārresoru koordinācijas centra 22.01.2021. vadlīnijas “Vadlīnijas publiskas personas kapitālsabiedrību un publiski privāto kapitālsabiedrību valdes un padomes locekļu atlīdzības noteikšanai”. [↑](#footnote-ref-46)
46. Rīgas pilsētas izpilddirektora 19.10.2021. iekšējie noteikumi Nr.39 “Kārtība, kādā kapitāla daļu turētāja pārstāvis nosaka prēmiju valdes loceklim par darbības rezultātiem iepriekšējā pārskata gadā”. [↑](#footnote-ref-47)
47. <https://www.rigasudens.lv/lv/parskati>. [↑](#footnote-ref-48)
48. Padomes 25.04.2023. lēmums Nr.6. [↑](#footnote-ref-49)
49. [Padomes reglaments](https://www.rigasudens.lv/sites/default/files/inline-files/Padomes%20reglaments_0.pdf) [↑](#footnote-ref-50)
50. Likums ”Par interešu konflikta novēršanu valsts amatpersonu darbībā“. [↑](#footnote-ref-51)
51. Interešu konflikta un korupcijas riska novēršanas politika apstiprināta ar padomes 08.06.2022. lēmumu Nr.1, pieejama [https://www.rigasudens.lv/lv/kapitalsabiedribas-politikas](https://www.rigasudens.lv/sites/default/files/inline-files/Intere%C5%A1u%20konflikta%20un%20korucijas%20nov%C4%93r%C5%A1anas%20politika_V1.0.pdf). [↑](#footnote-ref-52)
52. Ministru kabineta 17.10.2017. noteikumi Nr.630 “Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā”. [↑](#footnote-ref-53)
53. [Informācija par Rīgas ūdens 2023.gada dalībnieku sapulcēm](https://www.rigasudens.lv/sites/default/files/Inform%C4%81cija%20par%20dal%C4%ABbnieku%20sapulc%C4%93m%202023.pdf), [↑](#footnote-ref-54)
54. Publiskas personas kapitāla daļu un kapitālsabiedrību pārvaldības likuma 103.pants. [↑](#footnote-ref-55)
55. Rīgas domes 24.08.2022. lēmums Nr.1819 “Par atšķirīgu dividendēs izmaksājamo SIA “Rīgas ūdens” peļņas daļu periodā no 2021. līdz 2024.pārskata gadam”. [↑](#footnote-ref-56)
56. Publiskas personas kapitāla daļu un kapitālsabiedrību pārvaldības likuma 58.pants. [↑](#footnote-ref-57)
57. [https://www.rigasudens.lv/lv.](https://www.rigasudens.lv/lv) [↑](#footnote-ref-58)
58. [Informācija par uzņēmumu](https://www.rigasudens.lv/lv/isuma-par-kapitalsabiedribu-0). [↑](#footnote-ref-59)
59. [Informācija par uzņēmuma stratēģiskajiem mērķiem](https://www.rigasudens.lv/lv/isuma-par-kapitalsabiedribu-0). [↑](#footnote-ref-60)
60. [Uzņēmuma statūti](https://www.rigasudens.lv/lv/isuma-par-kapitalsabiedribu-0). [↑](#footnote-ref-61)
61. [Informācija par uzņēmuma korporatīvās pārvaldības struktūru](https://www.rigasudens.lv/lv/isuma-par-kapitalsabiedribu-0). [↑](#footnote-ref-62)
62. [Ētikas pamatprincipi](https://www.rigasudens.lv/lv/etikas-pamatprincipi). [↑](#footnote-ref-63)
63. [Būtiskākās uzņēmuma politikas](https://www.rigasudens.lv/lv/kapitalsabiedribas-politikas). [↑](#footnote-ref-64)
64. <https://www.rigasudens.lv/lv/padome-valde> [↑](#footnote-ref-65)
65. <https://www.rigasudens.lv/lv/padome-valde> [↑](#footnote-ref-66)
66. Publiskas personas kapitāla daļu un kapitālsabiedrību pārvaldības likuma 37.panta sestā daļa. [↑](#footnote-ref-67)
67. <https://www.rigasudens.lv/lv/parskati> [↑](#footnote-ref-68)
68. <https://www.rigasudens.lv/lv/parskati> [↑](#footnote-ref-69)
69. <https://www.rigasudens.lv/lv/parskati> [↑](#footnote-ref-70)
70. <https://www.rigasudens.lv/lv/informacija-trauksmes-celejiem> [↑](#footnote-ref-71)
71. <https://www.rigasudens.lv/lv/parskati>. [↑](#footnote-ref-72)
72. [Informācija par Rīgas ūdens 2023.gada dalībnieku sapulcēm](https://www.rigasudens.lv/sites/default/files/Inform%C4%81cija%20par%20dal%C4%ABbnieku%20sapulc%C4%93m%202023.pdf), [↑](#footnote-ref-73)
73. Rīgas domes 24.08.2022. lēmums Nr.1819 “Par atšķirīgu dividendēs izmaksājamo SIA “Rīgas ūdens” peļņas daļu periodā no 2021. līdz 2024.pārskata gadam”. [↑](#footnote-ref-74)